text: Kun taler maosang, ISI Dénpasar wantah perguruan tinggi seni tunggal ring Bali, taler ring Indonesia Tengah, maderbé swadharma sané mabuat miwah utama. “Lianan ring ngamargiang Merdeka Belajar-Kampus Merdeka mangdané prasida ngembasang siswa sané mandiri, kritis, lan kreatif, taler jagi kakinkinang makudang-kudang utsaha sane prasida nincapang lembaga pendidikan tinggi kreatif puniki lamakané sida madué daya saing global. Kawéntenané puniki taler pacang kasokong antuk genah jagat Baliné sané becik taler pinaka waranugraha saking Hyang Widhi. Bali maderbé ékosistem kreatif, lan kapurwan seni sané panjang, taler sampun dados genah campuhan kompetisi global seni budaya. Bali taler sampun maderbé brand sané ngangobin jagat. Punika ngawinang, utsaha nadosang ISI Dénpasar pinaka hub internasional sajeroning babaosan, paiketan, miwah pakilitan seni budaya ring tingkat dunia pacang prasida labda karya.
text: #000004
text: Réktor ISI Dénpasar masa bakti 2017-2021, Prof. Dr. Gede Arya Sugiartha percaya pisan yéning Prof. Kun pacang prasida ngénterang ISI Denpasar labda karya masaing ring dunia global, lianan ring nincapang makudang-kudang kainggilan sané sampun prasida kapolihang salami puniki. Nyingakin salampah lakun dané tatkala ngénterang Dinas Kebudayaan Provinsi Bali salami kirang langkung kalih warsa, sampun akéh pisan utpatticitta utawi kreativitas pamargin program miwah kegiatan seni budaya ring aab gering agung puniki, Prof Arya Sugiartha rumasa andel pisan ring kawagedan Prof Kun sané pacang makta ISI Denpasar nuju kampus sané ngawinang krama Baliné sami bangga ring pikayun.
text: #000006